Diari Oficial de la Generalitat Valenciana


Sumari del DOGV 6606, del 12-09-2011 (2011/9273)

Notificació del laude emés per la Junta Arbitral de Transports de València. Expedient número V-264/2010.
--------------------------------------------------------------------------------------------------------

### Dades del document

Número de DOGV
:   6606

Data del DOGV
:   12-09-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/9273


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-264/2010. [2011/9273]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Distribuciones Zarco que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'assenyala a continuació:  
  
«Tribunal. President: Ramón Escrig Moreno. Vocals: Anna Caballero Costa i Carlos Virosque Verdú, que excusa la seua assistència. Secretària vocal: Amparo Peris Catalá. Parts: reclamant: Transportes Ochoa, SA, representada per Miguel Ángel García Martín; reclamat: Distribuciones Zarco, que no compareix a l'acte de la vista.  
València, 21 de desembre de 2010, a les 17.55 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-264/2010, i es procedix a la realització de la vista oral respecte de la reclamació següent: reclamació de ports.  
Iniciada la vista oral pel president, es procedix a comprovar la identitat de la part compareixent i la qualitat amb què intervé.  
A la demandada, que no compareix a l'acte de la vista, se li va notificar la demanda i citació a la vista amb data 03-12-10. La notificació de la demanda i citació a la vista li va ser entregada a Amparo Cru (empleada), segons queda consignat pel personal de correus encarregat de l'entrega.  
S'informa la part reclamant que, en el matí del dia de hui, s'ha rebut una telefonada en la Secretaria d'esta Junta, en la qual es manifesta la defunció de la gerent i propietària de l'empresa, i s'assenyala la intenció d'arribar a un acord amb la demandant per a l'abonament del deute.  
  
Concedida la paraula a la reclamant, deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamada va realitzar, com a portadora, per compte de la reclamant diversos transports i distribució de mercaderies.  
Pels transports realitzats es van presentar al cobrament les factures número 417 de 28 de febrer de 2010 per un import de 506,84 euros, la número 670 de 30 de març de 2010 de 416,06 euros, la número 40216 de 30 de març de 2010 per un import de 29,94 euros, la número 931 de 29 d'abril de 2010 per un import de 13,26 euros, i la número 40314 de 29 d'abril de 2010 per un import de 26,52 euros.  
Totes i cada una de les factures assenyalades s'han tornat en els seus respectius venciments, sense que fins al dia de hui s'haja atés el seu pagament ni s'haja fet cap manifestació en contra, motiu pel qual es va interposar la present demanda, en la qual se sol·licita que, una vegada que siga reconegut el seu dret, es condemne la reclamada al pagament de la indemnització de 992,62 euros.  
Tenint en compte la defunció de la gerent de la mercantil reclamada, es va prendre l'acord de suspendre la redacció del laude fins que la reclamant es posara en comunicació amb l'empresa per a veure la possibilitat d'arribar a un acord.  
Amb data 26 d'abril de 2011, la Secretaria de la Junta es va posar en comunicació, per mitjà de correu electrònic, amb la reclamant per a conéixer la situació de la mercantil demandada en este moment.  
Novament amb data 11 de juliol de 2010, i davant de la carència de notícies sobre la situació de la mercantil reclamada, es va tornar a insistir en la reclamant perquè proporcionara dades a esta Junta a fi de dictar un laude i tancar l'expedient.  
Este correu va ser contestat per la reclamant, que va manifestar que el 19 de maig de 2010 es va acordar amb Amparo, de Distribuciones Zarco, que la família atendria el deute en 2-3 mesos, i se'ls va facilitar per a això el número de compte per a ingrés de les transferències. No obstant això, en la data de hui (11.07.2011), no s'ha rebut cap transferència, per la qual cosa se sol·licita que es dicte el laude.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/1990).   
2. La submissió esta determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat".  
  
3. Atesa l'absència del vocal representant de les empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que la inassistència de qualsevol dels membres de la Junta, a excepció del president, no impedirà que es dicte el laude.  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent.  
Estimar la demanda interposada per Transportes Ochoa, SA, representat per Miguel Ángel García Martín contra Distribuciones Zarco, ja que dels fets relatats, dels documents probatoris i de les declaracions efectuades s'establix que efectivament es van realitzar els transports demandats d'acord amb allò que s'ha pactat, la qual cosa dóna un dret de cobrament sobre estos.  
Per tot això, Distribuciones Zarco haurà d'abonar a Transportes Ochoa, SA, la quantitat de nou-cents noranta-dos euros amb seixanta-dos cèntims. (992,62 euros).  
Transcorreguts 20 dies des de la notificació d'este laude a les parts, se'n podrà instar l'execució forçosa davant del Jutjat de Primera Instància de València, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.  
Contra este laude es pot exercitar l'acció d'anul·lació davant del Tribunal Superior de Justícia de València en el termini de dos mesos següents a la seua notificació, d'acord amb el que establixen els articles 40 a 43, els dos inclusivament, de la Llei d'Arbitratge.  
Amb independència del que s'ha exposat anteriorment, dins dels 10 dies següents al de la notificació del laude es podrà sol·licitar a esta Junta Arbitral la seua correcció, l'aclariment, el complement o la rectificació, d'acord amb l'article 39 de l'esmentada Llei d'Arbitratge».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 26 d'agost de 2011.- El president de la Junta Arbitral de Transports de València: Ramón Escrig Moreno.